S-37/2007

Mál þetta, sem dómtekið var þann 12. júní sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni þann 16. febrúar sl., á hendur A og X.

„fyrir eftirtalin umferðar- og fíkniefnalagabrot:

A.

Umferðarlagabrot.

Gegn ákærðu I-kvk-þgf Þ-kvk-þgf, fyrir að hafa aðfararnótt laugardagsins 16. september 2006, ekið bifreiðinni DV-358, undir áhrifum fíkniefna (tetrahýdrókannabínól 5,7 ng./ml.) frá Eskifirði til Akureyrar, uns lögreglan stöðvaði akstur hennar á Drottningabraut skammt frá Leiruvegi á Akureyri.

B.

Fíkniefnalagabrot.

Gegn ákærðu I-kvk-þgf Þ-kvk-þgf fyrir að hafa greinda nótt í bifreiðinni DV-358 verið með í vörslum sínum 0,13 grömm af tóbaksblönduðu hassi og gegn ákærða [A....], en lögreglan fann efnið í vörslum þeirra þegar hún stöðvaði bifreið þeirra.

Brot ákærðu samkvæmt A kafla ákærunnar varða við 1. mgr., sbr. 2. mgr. 45. gr. A, sbr., 1. mgr. 100. gr. umferðarlaga nr. 50, 1987, sbr. lög nr. 66, 2006.

Brot ákærðu samkvæmt B kafla ákærunnar varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.“

Þess er krafist að ákærða verði dæmd til refsingar og til að sæta upptöku á 0,13 grömmum af tóbaksblönduðu hassi sem lögregla lagði hald á og tilgreint er í efnaskrá nr. 10.570, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Jafnframt er þess krafist að ákærða verði dæmd til sviptingar ökuréttar samkvæmt 101. gr. og 1. mgr. sbr. 4. mgr. 102. gr. nefndra umferðarlaga, sbr. lög nr. 66, 2006.

Við fyrirtöku málsins þann 12. júní sl., kom ákærða X fyrir dóminn og viðurkenndi brot sín eins og þeim er í ákæru lýst. Er játning hennar í samræmi við gögn málsins og telst sök hennar því nægjanlega sönnuð og varða brotin við tilgreind lagaákvæði í ákæruskjali.

Samkvæmt vottorði sakaskrár ríkisins hefur ákærða X einu sinni áður hlotið refsingu fyrir brot gegn lögum. Þann 31. desember 1997 var hún dæmd í tveggja mánaða fangelsi skilorðsbundið til tveggja ára fyrir skjalafals. Ákærða stóðst skilorðið og hefur ekki brotið gegn lögum síðan. Þykir refsing ákærðu hæfilega ákveðin kr. 100.000- í sekt til ríkissjóð og komi 7 daga fangelsi í stað sektarinnar verði hún eigi greidd innan 4 vikna frá birtingu dómsins.

Í 4. mgr. 102. gr. umferðarlaganna, sbr. 18. gr. laga nr. 66/2006, segir að hafi stjórnandi vélknúins ökutækis brotið gegn ákvæðum 45. gr. a. skuli svipting ökuréttar eigi vara skemur en þrjá mánuði og allt að tveimur árum eftir alvarleika brots og magni ávana- og fíkniefna í blóði eða þvagi ökumanns. Ekki kemur fram í áðurgreindri matsgerð eða öðrum gögnum málsins hvort það magn fíkniefna sem var í blóði ákærða í umrætt sinn verði talið mikið eða lítið og liggur ekki fyrir mat læknis á ástandi ákærðu í umrætt sinn, er því eigi unnt að ákvarða alvarleika brotsins, og ber ákæruvaldið hallann af því. Verður ákærða því, með vísan til 101. gr. og 102. gr. umferðarlaga nr. 50/1987 með síðari breytingum svipt ökurétti í 3 mánuði frá birtingu dómsins að telja.

Með vísan til kröfugerðar ákæruvalds, gagna málsins og tilgreindra ákvæða í ákæruskjali ber að gera upptæk fíkniefni sem fundust í vörslu ákærðu svo sem í dómsorði greinir.

Í málinu liggur fyrir yfirlit sýslumanns um kostnað vegna töku blóð- og þvagsýna úr ákærðu og rannsóknar þeirra, alls kr. 79.150- og með vísan til 165. gr. laga nr. 19/1991 ber að dæma ákærðu til greiðslu þeirrar fjárhæðar í sakarkostnað auk þóknunar skipaðs verjanda síns, E-kvk-ef S-kvk-ef hdl., sem þykja hæfilega ákveðin kr. 90.000- samtals á rannsóknar- og dómsstigi og er virðisaukaskattur þar innifalinn.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærða X greiði kr. 100.000- í sekt í ríkissjóð og komi 7 daga fangelsi í stað sektarinnar verði hún eigi greidd innan 4 vikna.

Ákærða er svipt ökurétti í 3 mánuði frá birtingu dómsins.

Ákærða sæti upptöku á 0,13 grömmum af tóbaksblönduðu hassi samkvæmt efnaskrá lögreglu nr. 10.570.

Ákærða greiði kr. 169.150 í sakarkostnað þar af þóknun skipaðs verjanda síns, E-kvk-ef S-kvk-ef hdl., kr. 90.000- og er virðisaukaskattur innifalinn.